**SAŽETAK DJELOKRUGA RADA**

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  | | --- | | **Naziv i sjedište: GRADSKA KNJIŽNICA I ČITAONICA HVAR, HVAR** | | **Adresa:** HVAR, Butorović Vicka 2 | | **Upis u sudski registar:** Trgovački sud u Splitu; Tt-14/495-4 MBS: 060078355 | | **Matični broj:** 1352407 | | **OIB:** 26528278492 | | **Djelatnost:** Knjižnica 92511 | | **IBAN:** HR9523300031100060249 | | **Telefon:** 021/ 742-997 | | **Web:** www.knjiznicahvar.hr | | **E-mail:** knjiznica.hvar@inet.hr | | **Djelatnici:** Nikla Barbarić – Ravnateljica; Diplomirani knjižničar | | Julijana Šarić – Pomoćni knjižničar; Odgojitelj  Zorka Bibić Pilloni- diplomirani knjižničar | | **Broj djelatnika:** 3 | | **Računovodstvo:** ADRIA METAL D.O.O. za računovodstvene usluge | | **Spremačica:** HRASTE LINDA – ugovor o djelu | |  | |

***Radno vrijeme sa korisnicima:***

|  |  |  |
| --- | --- | --- |
|  | Zimsko radno vrijeme | Ljetno radno vrijeme |
| Ponedjeljak | 08.00 – 19.00 | 08.00 – 19.00 |
| Utorak | 08.00 – 19.00 | 08.00 – 19.00 |
| Srijeda | 08.00 – 14.00 | 08.00 – 14.00 |
| Četvrtak | 08.00 – 19.00 | 08.00 – 19.00 |
| Petak | 08.00 – 19.00 | 08.00 – 19.00 |
| Subota | 08.00 – 12.00 | Ne radimo |

Večernji programi (promocije, izložbe, večeri poezije i sl.djelatnosti) nisu u sklopu navedenog radnog vremena.

***Zakonske i pravne osnove***

Djelatnost Gradske knjižnice i čitaonice Hvar ostvaruje se u skladu sa odredbama Zakona o ustanovama (N.N. 76/93, 29/97, 47/99 i 35/08), Zakona o knjižnicama (N.N.78/08, 136/12).

Obrazloženje financijskog plana za 2021.-2023. Godinu izvedeno je temeljem Uputa za izradu Proračuna Grada Hvar i Ministarstva financija u skladu sa odredbama Zakona o proračunu.

**PROCJENA PRIHODA I PRIMITAKA**

***I Plan rashoda i izdataka***

Procjena prihoda i primitaka po vrstama i izvorima za period 2025.-2027. napravljena je u skladu sa Uputama za izradu Proračuna Grada Hvar i Ministarstva financija u skladu sa odredbama Zakona o proračunu.

***I Redovna djelatnost***

Rashodi poslovanja za obavljanje redovne knjižničarske djelatnosti u 2025.god. planiraju se sa povećanjem od 25% u odnosu na 2024.god.

Rashodi za zaposlene planirani su u povećanom koeficijentu zbog planirajućeg zaposlenja još jednog djelatnika, te usklađenjem koeficijenta obračuna plaće.

Sukladno planiranju rada još dva djelatnika uvećani su rashodi naknada za zaposlene.

Ostali materijalni rashodi nisu značajno uvećani i praćeni su postojećom stopom inflacije.

U 2025.god. planiraju se uobičajene redovne knjižničke aktivnosti:

U radu sa korisnicima obavljat će se redoviti poslovi:

* Obnavljanje članstva
* Poslovi posudbe i vraćanja knjižnične građe, te slaganje iste
* Iznajmljivanje multimedijalnie građe
* Usluge pretraživanja mrežnih izvora
* Usluge pretraživanja knjižničkih kataloga
* Informiranje korisnika o građi, o izvorima informacija, o mogućnosti nabave građe
* Usluga međuknjižnične posudbe za građu koju knjižnica ne posjeduje

U knjižnici će se redovito voditi:

* Statistika korisnika i obrta knjižne građe
* Plan nabave knjižne građe prema Smjernicama za nabavu
* Evidencija o nabavljenoj građi, dobavljaćima, sredstvima
* Evidencija međuknjižne posudbe
* Zapisi darovane građe
* Evidencija periodičnih publikacija

Knižnični fond planski će se popunjavati sukladno Smjernicama za nabavu, uz redoviti praćenje izdavačke djelatnosti, korisničkih potreba i zahtjeva.

Nabavljena građa će se u knjižnici obraditi, klasificirati po UDK pravilima, inventarizirati i katalogizirati za postojeću bazu podataka koristeći se programom Metelwin.

Sustavno će se i dalje prikupljati građa za Zavičajnu zbirku.

Na web-stranici i na Facebook profilu redovito se objavljuju vijesti i događaji ćime se knjižnica približava svima koji u svakodnevnom životu koriste internet.

Sudjelovanje na stručnim seminarima, na stručnim tečajevima Centra za stalno stručno usavršavanje koje provodi Nacinalna i sveučilišna knjižnica i Hrvatsko knjižnično drutvo trebala bi postati obveza svih djelatnika knjižnice. Sukladno tome planirali smo iz vlastitih sredstava pokriti ove troškove.

***II Programi uključeni u proračun***

II.1. Nabava knjižne građe

Sredstva za nabavu knjižne i neknjižnje građe preduvjet su osnovne djelatnosti knjižnice.

Za tu svrhu svake godine osiguravaju se sredstva Ministarstva kulture i to sudjelovanjem na Javnom pozivu, kao i od osnivača grada Hvara.

Redovita nabava knjižne i neknjižne građe preduvjet je normalnog rada knjižnice i ostvarivanja cilja djelatnosti u skladu sa Zakonom o knjižnicama, Standardima za narodne knjižnice i Statutom knjižnice.

Prilikom izrade plana nabave vodilo se računa o trenutnom stanju knjižnog fonda kao i o potrebama i zahtjevima korisnika knjižnice.

II.2. Izdavačka djelatnost knjižnice

Jedan od važnijih poslova naše knjižnice je prikupljanje zavičajne zbirke koja nam svjedoči o kulturnoj baštini i prepoznatljivosti identiteta našeg zavičaja.

Uz dosadašnje aktivnosti od 2023.god. nastavljamo i izdavačku djelatnost (grafičke i tiskarske usluge).

II 3. Kulturno – animacijski program

Kulturno animacijskim programima sudjelujemo u promiciji knjige, pisane riječi i knjižnice.

Programi su tokom cijele godine sa obaveznim događanjima za Noć knjige i Mjesec hrvatske knjige.

Programi se sastoje od različitih sadržaja.

Uz aktivnosti radimo i promidžbu, informacijske materijale, plakate, pozivnice sa ciljem ostvarivanja kontakata sa korisnicima i posjetiteljima.

***III Ostali programi***

III.1 Informatizacija knjižnice

Knjižnica je vrlo rano usvojila informatizaciju i kroz taj period prošla različite faze. Primarna je ideja uvijek bila dostupnost informacija, tako da je Internet od prvog dana za korisnike besplatan.

Naša računala namijenjena su korisnicima i njihov vijek trajanja znatno je smanjen. Često je potrebno zamijeniti i dodatne komponente računala (scener, printer), te je potrebno izdvojiti posebna sredstva za održavanje i poboljšanje informatizacije. Za ovu namjenu planirano je utrošiti i dio sredstava koje planiramo uprihoditi iz donacija.

III. 2 Opremanje prostora knjižnice

Zbog velikog broja korisnika dolazi do učestalog oštećenja namještaja , prvenstveno stolica, te je iste potrebno sustavno zamijenjvati novima.

Zbog kontinuiranog rasta knjižnične građe potreban je i veći broj polica i zatvorenih ormara što će pridonijeti funkcionalnosti prostora.

III.3 Radovi na izgradnji knjižnice

Daljnji rad, odnosno produljenje, radova na izgradnji knjižnice.

Knjižnica ima osigurana sredstva za to iz izvora donacija. Radove je potrebno uskladiti sa radom ostalih služba (arheološka i sl.) obzirom da se radovi izvode u povijesnom centru Grada.

Obzirom da se pretpostavlja da će postojeća Ravnateljica biti aktivno angažirana u koordinaciji izvođenja radova na završetku Knjižnice bilo je potrebno planirati angažman dodatnih radnika koji će biti potrebni da bi se nastavio neometan dosadašnji rad iste.

Financijskim planom predviđeni su prihodi i rashodi poslovanja u nastupajućem trogodišnjem razdoblju. Predviđeni plan polazi od pretpostavke da će knjižnica razvijati svoju djelatnost u skladu sa suvremenim razvojem knjižničarstva, te da će pri tome imati potporu na lokalnoj i državnoj razini.

Nakon konačnog odgovora po pojednim izvorima financiranja i prihvaćanja Proračuna za 2025. god. financijski plan će se uskladiti sa odobrenim sredstvima , a rebalansom u toku godine planirati sredstva i realizacija programa u skladu sa osiguranim sredstvima po prijavljenim prihodima i programima.

Ravnateljica:

Nikla Barbarić dipl.knjižničar